ფერნეტი

ფერნეტი (Fernet) — წარე ოდიარეშ ლიქიორი (ბიტტერი), მუჭოთ წესი, იტალიური წჷმოულობაშ (ამარო). თიშ აკოდგინალუაშა მიშმურს სპირტის დოდგინელი ოდიარეეფი — ზაფრანა, გვერელე, კარდამონი, რევანდი, ალოე დო შხვ. შუნა ოჭკომალიშ ჭკომუაშ უკული, კანკალეშა მუჭოთ ყავაშ გეძინაფონო. სიმანგარე 45%-შახ.

ფერნეტი გიშაკერზაფილო პოპულარული რე არგენტინას, სოდე იწრანას გიშმაშკვანა 25 მილიონ ლიტრი ოშუმალს. ანდა არგენტინარი ფერნეტის კოკა-კოლას მინმუძინანს. ფერნეტიშ გოთანჯუაშ გიმე მიარზებუ გეჸვენჯი ოშუმალეფი:

 ფერნეტი ბრანკა (მილანი, იტალია);
 შტოკიშ ფერნეტი (ტრიესტი, იტალია დო პლზენ-ბოჟკოვი, ჩეხეთი);
 ბეხეროვკა (კარლოვი-ვარი, ჩეხეთი);
 ჯვეში დანიური დო რიგაშ უჩა ლიქიორეფი.

კატეგორია:ოდიარეში ლიქიორეფი
კატეგორია:იტალიური ლიქიორეფი
კატეგორია:ალკოჰოლური ოშუმალეფი